Document ID: 32003R1660

Κανονισμός (ΕΚ) αριθ. 1660/2003 της Επιτροπής
της 19ης Σεπτεμβρίου 2003
για τροποποίηση της συγγραφής υποχρεώσεων ονομασίας που εμφαίνεται στο παράρτημα του κανονισμού (EΚ) αριθ. 1107/96 (Ossau-Iraty)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων(1), όπως τροποποιήθηκε τελευταία από τον κανονισμό (EΚ) αριθ. 692/2003 της Επιτροπής(2), και ιδίως το άρθρο 9,
Εκτιμώντας τα ακόλουθα:
(1) Δυνάμει του άρθρου 9 του κανονισμού (ΕΟΚ) αριθ. 2081/92, οι γαλλικές αρχές ζήτησαν όσον αφορά την ονομασία "Ossau-Iraty" που καταχωρίσθηκε ως προστατευόμενη ονομασία προέλευσης με τον κανονισμό (EΚ) αριθ. 1107/96 της Επιτροπής, της 12ης Ιουνίου 1996, σχετικά με την καταχώριση των γεωγραφικών ενδείξεων και των ονομασιών προέλευσης σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2081/92 του Συμβουλίου(3), όπως τροποποιήθηκε τελευταία από τον κανονισμό (EΟΚ) αριθ. 1571/2003(4), τροποποιήσεις όσον αφορά τη μέθοδο παραγωγής του προϊόντος και την εθνική απαίτηση.
(2) Μετά από εξέταση της ανωτέρω αίτησης τροποποίησης, διαπιστώθηκε ότι οι τροποποιήσεις δεν είναι ήσσονος σημασίας.
(3) Σύμφωνα με την προβλεπόμενη διαδικασία του άρθρου 9 του κανονισμού (ΕΟΚ) αριθ. 2081/92 και δεδομένου ότι δεν πρόκειται για ήσσονος σημασίας τροποποιήσεις, εφαρμόζεται mutatis mutandis η διαδικασία του άρθρου 6.
(4) Εν προκειμένω, διαπιστώθηκε ότι οι τροποποιήσεις είναι σύμφωνες με τον κανονισμό (ΕΟΚ) αριθ. 2081/92. Μετά τη δημοσίευση στην Επίσημη Εφημερίδα των Ευρωπαϊκών Κοινοτήτων(5) των εν λόγω τροποποιήσεων δεν διαβιβάσθηκε στην Επιτροπή καμία ένσταση, δυνάμει του άρθρου 7 του οικείου κανονισμού.
(5) Ως εκ τούτου, οι υπόψη τροποποιήσεις πρέπει να καταχωρισθούν και να δημοσιευθούν στην Επίσημη Εφημερίδα της Ευρωπαϊκής Ένωσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τροποποιήσεις που εμφαίνονται στο παράρτημα του παρόντος κανονισμού καταχωρίζονται και δημοσιεύονται βάσει του άρθρου 6, παράγραφος 4, του κανονισμού (ΕΟΚ) αριθ. 2081/92.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Σεπτεμβρίου 2003.

Labels: 3
18
6